section_heading: Razvoj
paragraph_text: U Rusiji su odavno svjesni prednosti aviona s krilima prema naprijed, a istraživanja i razvoj započeli su modelom Tsibin LL, nakon proučavanja zarobljenog Luftwaffe-ovog aviona Junkers Ju 287 iz 1940. godine. Prednosti takvog oblika krila su maksimalni koeficijent uzlijetanja i smanjeni moment svijanja. Pri velikim kutovima napada pilot kod Su-47 može zadržati kontrolu nad krilcima aviona. Negativna strana okrenutih krila je da takva krila uzrokuju dovoljno jako uvijanje (divergenciju) čime može doći do rascjepa krila izgrađenih od kompozitnih materijala. Tek je nedavno napravljen noviji dizajn krila od kompozitnih materijala, koja su otporna na divergenciju.